270 કરોડનો પ્રોજેકટર રણજીત બિલ્ટકોન નામની કંપનીને આપવામાં આવતાં તેની કામગીરી શરૂ કરવામાં આવી હતી. કંપનીએ ખેડૂતોની મંજૂરી લીધા વિના કે કોઇપણ જાતનું વળતર ચૂકવવાની ખાત્રી આપ્યા વિના જ આડેધડ ખોદકામ શરૂ કરી દીધું હોવાની ફરિયાદ ખેડૂતોએ કરી હતી. બીજી તરફ એન્જીન્યરોએ નર્મદા,નેત્રંગ,વાલિયા તાલુકાને સિંચાઇના પાણી નહીં મળે તેવો ધટસ્ફોટ કરતા કિસાનોમાં રોષ ઉભો થયો હતો. સાંસદ મનસુખ વસાવાની નાંદોદના પલસી,મોટી ભમરી, બિતાણા,મોવી,કરાઠા અને કાંટીપાડા સહિતનના ગામોની મુલાકાત દરમિયાન કિસાનોએ પોતાની વ્યથા તેમને કહી હતી. જેના પગલે તેમણે મોવી ગામે કિસાનો સાથે બેઠક કરી હતી. ખેડૂતોની આ રજૂઆતના પગલે સાંસદ મનસુખ વસાવાએ કોન્ટ્રાકટરને બોલાવી તત્કાલિન ઘોરણે યોજનાનું કામ અટકાવી દીધું છે. વાડી ગામ રાજય સરકારના મંત્રી ગણપતસિંહ વસાવાનું ગામ હોવાથી તેના પડધા છેક ગાંધીનગર સુધી પડ્યાં છે.